|  |  |  |  |  |  |  |  |
| --- | --- | --- | --- | --- | --- | --- | --- |
| Številka: 007-71/2024/12 | | | | | | | |
| Ljubljana, 4. 11. 2024 | | | | | | | |
| EVA: 2024-3150-0011 | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | |
| **ZADEVA: Uredba o izvajanju uredbe (EU) o vzpostavitvi okvira ukrepov za okrepitev evropskega polprevodniškega ekosistema – predlog za obravnavo** | | | | | | | | | | | | | |
| 1. Predlog sklepov vlade: | | | | | | | | | | | | | |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ....... seji dne ….. izdala naslednji  SKLEP  Vlada Republike Slovenije je sprejela Uredbo o izvajanju uredbe (EU) o vzpostavitvi okvira ukrepov za okrepitev evropskega polprevodniškega ekosistema in jo objavi v Uradnem listu Republike Slovenije.  Barbara Kolenko Helbl  GENERALNA SEKRETARKA  Sklep prejmejo:   * Ministrstvo za digitalno preobrazbo, * Ministrstvo za gospodarstvo, turizem in šport, * Ministrstvo za visoko šolstvo, znanost in inovacije, * Ministrstvo za javno upravo, * Ministrstvo za finance, * Služba Vlade Republike Slovenije za zakonodajo.   Priloga:  Predlog Uredbe o izvajanju uredbe (EU) o vzpostavitvi okvira ukrepov za okrepitev evropskega polprevodniškega ekosistema | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** | | | | | | | | | | | | | |
| / | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | |
| * Klemen Boštjančič, minister za finance v funkciji ministra za digitalno preobrazbo, * dr. Aida Kamišalić Latifić, državna sekretarka, Ministrstvo za digitalno preobrazbo, * Tina Bizjak Ahačič, vodja službe za pravne in zakonodajne zadeve, * dr. Simona Kralj Zatler, sekretarka, službe za pravne in zakonodajne zadeve. | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | |
| / | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | |
| / | | | | | | | | | | | | | |
| 5. Kratek povzetek gradiva:  Z Uredbo o izvajanju uredbe (EU) o vzpostavitvi okvira ukrepov za okrepitev evropskega polprevodniškega ekosistema se določi pristojni organ za nadzor uporabe in izvajanja [Uredbe (EU) 2023/](http://data.europa.eu/eli/reg/2022/2065/oj)1781 Evropskega parlamenta in Sveta z dne 13. septembra 2023 o vzpostavitvi okvira ukrepov za okrepitev evropskega polprevodniškega ekosistema in spremembi Uredbe (EU) 2021/694 (UL L št. 229 z dne 18. 9. 2023, str. 1) in enotno kontaktno točko. Pristojni organ je Ministrstvo za digitalno preobrazbo, ki izvaja tudi naloge enotne kontaktne točke. | | | | | | | | | | | | | |
| 6. Presoja posledic za: | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | DA | | |
| b) | usklajenost slovenskega pravnega reda s pravnim redom Evropske unije | | | | | | | | | | DA | | |
| c) | administrativne posledice | | | | | | | | | | DA | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | | NE | | |
| e) | socialno področje | | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | NE | | |
| 7.a Predstavitev ocene finančnih posledic nad 40.000 EUR: / | | | | | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | | | | | |
|  | | | Tekoče leto (t) | | t + 1 | | t + 2 | | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | / | |  | |  | | | | | |  |
| II. Finančne posledice za državni proračun Uredba bo imela finančne posledice za državni proračun, ne bo pa imela finančnih posledic za druga javna finančna sredstva | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | | Znesek za t + 1 | |
| Ministrstvo za digitalno preobrazbo | | 3150-24-0002 Delovanje Ministrstva za digitalno preobrazbo | | 231642 Plače | | 0,00 EUR | | | | | | 38.000,00 EUR | |
| Ministrstvo za digitalno preobrazbo | | 3150-24-0002 Delovanje Ministrstva za digitalno preobrazbo | | 231643 Materialni stroški | | 0,00 EUR | | | | | | 4.000,00 EUR | |
| SKUPAJ | | | | | | 0,00 EUR | | | | | | 42.000,00 EUR | |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | | Znesek za t + 1 | |
|  | |  | |  | |  | | | | | |  | |
| SKUPAJ | | | | | |  | | | | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | |
| Novi prihodki | | | | Znesek za tekoče leto (t) | | | | | Znesek za t + 1 | | | | |
|  | | | |  | | | | |  | | | | |
| SKUPAJ | | | |  | | | | |  | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene:**  Finančne posledice predloga uredbe bodo nastale v zvezi z vzpostavitvijo in delovanjem pristojnega organa in enotne kontaktne točke iz prvega odstavka 31. člena [Uredbe 2023/1781/EU](http://data.europa.eu/eli/reg/2022/2065/oj).  Pojasnila k predvidenim finančnim posledicam za državni proračun:  Predlog uredbe ima posledice za državni proračun. Finančne posledice predloga uredbe bodo nastale v zvezi vzpostavitvijo pristojnega organa in enotne kontaktne točke na Ministrstvu za digitalno preobrazbo (v nadaljevanju: ministrstvo). Zato se zagotovi dodatna zaposlitev, saj gre v veliki meri za novo vrsto nalog, ki vsebinsko niso pokrite v obstoječih nalogah ministrstva. Naloge se planirajo za enega dodatnega uslužbenca, kar pomeni povečanje dovoljenega števila zaposlitev v ministrstvu za 1 kvoto, in sicer za 1 delovno mesto v nazivu sekretar.  Predviden letni obseg finančnih sredstev za dodatno zaposlitev v letu 2025 znaša 42.000,00 EUR in v nadaljnjih letih 50.000,00 EUR in je preračunana za enega dodatnega uslužbenca, kar vključuje strošek bruto bruto plač (vključno s povprečno oceno povračila potnih stroškov in prehrane, redne delovne uspešnosti in regresa za letni dopust), izobraževanja, usposabljanja ter službene poti v Bruselj in obiski v drugih državah članicah ter službene poti v Sloveniji.  Skupni predviden stroški dodatnega kadra za izvajanje nalog iz 31. člena [Uredbe 2023/1781/EU](http://data.europa.eu/eli/reg/2022/2065/oj) kot nova zaposlitev (sekretar) po letih znašajo:  Leto 2025: 42.000,00 EUR  Leto 2026: 50.000,00 EUR  Leto 2027: 50.000,00 EUR  Financiranje, povezano s predvidenim novim kadrom na ministrstvu, bo potekalo tudi v nadaljnjih letih (po letu 2027).  Predlog uredbe nima finančnih posledic za druga javna finančna sredstva.  **II.b Manjkajoče pravice porabe bodo zagotovljene s prerazporeditvijo:**  Sredstva za kritje stroškov, povezanih z dodatno novo kvoto in z njo povezanih stroškov, se bodo uredila v okviru predloga sprememb proračuna 2025 in predloga proračuna 2026 proračunskega uporabnika MDP:  **II.c Načrtovana nadomestitev zmanjšanih prihodkov in povečanih odhodkov proračuna:**  **/** | | | | | | | | | | | | | |
| 7.b Predstavitev ocene finančnih posledic pod 40.000 EUR: / | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin   + delovanje občin   + financiranje občin | | | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | DA | | | |
| Predlog Uredbe je bil dne 29. 8. 2024 v okviru javne obravnave objavljen na državnem portalu eUprava v rubriki e-demokracija z rokom trideset dni (do 30.9. 2024) za morebitne pripombe. Na predlog uredbe pripomb v javni obravnavi ni bilo. | | | | | | | | | | | | | |
|  | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA | | | |
| **11. Gradivo je uvrščeno v delovni program vlade:** | | | | | | | | | | NE | | | |
| PREDLAGATELJ:  dr. Aida Kamišalić Latifić  DRŽAVNA SEKRETARKA | | | | | | | | | | | | | |

Prilogi:

* predlog sklepa Vlade Republike Slovenije,
* predlog Uredbe o izvajanju Uredbe (EU) o vzpostavitvi okvira ukrepov za okrepitev evropskega polprevodniškega ekosistema.

**PRILOGA 1 (predlog sklepa Vlade RS)**

Št.:

Ljubljana,

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ....... seji dne ….. izdala naslednji

SKLEP

Vlada Republike Slovenije je sprejela Uredbo o izvajanju Uredbe (EU) o vzpostavitvi okvira ukrepov za okrepitev evropskega polprevodniškega ekosistema in jo objavi v Uradnem listu Republike Slovenije.

Barbara Kolenko Helbl

GENERALNA SEKRETARKA

Sklep prejmejo:

* Ministrstvo za digitalno preobrazbo Republike Slovenije,
* Ministrstvo za gospodarstvo, turizem in šport Republike Slovenije,
* Ministrstvo za visoko šolstvo, znanost in inovacije Republike Slovenije,
* Ministrstvo za javno upravo Republike Slovenije,
* Ministrstvo za finance Republike Slovenije,
* Služba Vlade Republike Slovenije za zakonodajo.

PREDLOG

EVA: 2024-3150-0011

**PRILOGA 3:**

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) Vlada Republike Slovenije izdaja

**Uredbo**

**o izvajanju Uredbe (EU) o vzpostavitvi okvira ukrepov za okrepitev evropskega polprevodniškega ekosistema**

**1. člen**

**(vsebina)**

Ta uredba določa pristojni organ za nadzor uporabe in izvajanja [Uredbe (EU) 2023/](http://data.europa.eu/eli/reg/2022/2065/oj)1781 Evropskega parlamenta in Sveta z dne 13. septembra 2023 o vzpostavitvi okvira ukrepov za okrepitev evropskega polprevodniškega ekosistema in spremembi Uredbe (EU) 2021/694 (UL L št. 229 z dne 18. 9. 2023, str. 1; v nadaljnjem besedilu: [Uredba 2023/1781/EU](http://data.europa.eu/eli/reg/2022/2065/oj)) in enotno kontaktno točko.

**2. člen**

**(pristojni organ)**

Naloge pristojnega organa iz prvega odstavka 31. člena [Uredbe 2023/1781/EU](http://data.europa.eu/eli/reg/2022/2065/oj) in naloge enotne kontaktne točke iz tretjega odstavka 31. člena Uredbe 2023/1781/EU izvaja Ministrstvo za digitalno preobrazbo Republike Slovenije.

KONČNA DOLOČBA

**3. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Vlada Republike Slovenije

dr. Robert Golob

predsednik

Št.

Ljubljana, ................... 2024

EVA 2024-3150-0011

**OBRAZLOŽITEV**

1. UVOD
2. **Pravna podlaga (besedilo, vsebina zakonske določbe, ki je podlaga za izdajo predpisa):**

Zakonodaja Republike Slovenije: sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22).

Zakonodaja Evropske unije: [Uredba (EU) 2023/](http://data.europa.eu/eli/reg/2022/2065/oj)1781 Evropskega parlamenta in Sveta z dne 13. septembra 2023 o vzpostavitvi okvira ukrepov za okrepitev evropskega polprevodniškega ekosistema in spremembi Uredbe (EU) 2021/694 (UL L št. 229 z dne 18. 9. 2023, str. 1; v nadaljnjem besedilu: [Uredba 2023/1781/EU](http://data.europa.eu/eli/reg/2022/2065/oj)).

1. **Rok za izdajo uredbe, določen z zakonom:**

Ker gre za izvajanje uredbe EU, na zakonski ravni ni določenega roka za izdajo uredbe. [Uredba 2023/1781/EU](http://data.europa.eu/eli/reg/2022/2065/oj) določa, da začne veljati tretji dan po objavi v Uradnem listu Evropske unije; je v celoti zavezujoča ter se neposredno uporablja v vseh državah članicah.

1. **Splošna obrazložitev predloga uredbe, če je potrebna:**

Ministrstvo za digitalno preobrazbo (v nadaljnjem besedilu: ministrstvo) je kot ministrstvo, pristojno za področje informacijske družbe in elektronskih komunikacij, v Sloveniji tudi vsebinski nosilec področja digitalizacije družbe. Digitalna preobrazba je neločljivo povezana s področjem čipov in polprevodnikov in torej z Uredbo 2023/1781/EU, s katero države članice EU vzpostavljajo okvir ukrepov za okrepitev evropskega polprevodniškega ekosistema. Republika Slovenija oziroma ministrstvo bo z načrtovano pristojnostjo in z aktivnim vključevanjem v programe in naloge po Uredbi 2023/1781/EU pomembno podprlo prizadevanja slovenskih deležnikov za razvoj in ustvarjanje dodane vrednosti na področju čipov in polprevodniških tehnologij ter prispevalo k širši digitalizaciji družbe. Polprevodniki in čipi so bistveni gradniki digitalnih in digitaliziranih izdelkov. V sodobnem digitalnem gospodarstvu so poglavitnega pomena, saj so prisotni v pametnih telefonih in avtomobilih ter v kritičnih aplikacijah in infrastrukturah na področju zdravstva, energetike, mobilnosti, komunikacij in industrijske avtomatizacije. Čipi (integrirana vezja) so tako osrednji del vsake sodobne elektronske naprave. Brez njih si vsakdanjega življenja (informacijske družbe) skorajda ne moremo predstavljati. Omogočajo nam hiter dostop do informacij, komuniciranje na daljavo, učinkovito delo in drugo. Obenem nam pomagajo pri reševanju življenj, prispevajo k skrbi za naše zdravje, omogočajo udobnejše bivanje in dobro počutje. Brez čipov in elektronskih naprav ne moremo izvesti digitalizacije (digitalne preobrazbe), zelenega prehoda ter učinkovitejše rabe energije. So ključna prvina pametnih in trajnostnih izdelkov, storitev z visoko dodano vrednostjo in pomenijo strateško panogo gospodarstva.

Digitalna preobrazba dobiva zagon, polprevodniki in čipi pa so v središču močnih geostrateških interesov in svetovne tehnološke tekme, saj so bistveni za ključne digitalne tehnologije prihodnosti, vključno z umetno inteligenco, 5G in računalništvom, kot je to tudi že opisano v digitalnem desetletju EU do leta 2030. Zaradi vse večjih geopolitičnih napetosti, hitre rasti povpraševanja in možnih nadaljnjih motenj v oskrbovalni verigi skuša EU tudi z Uredbo 2023/1781/EU vzpostaviti mehanizme, s katerimi bi dosegla vodilni položaj ter zagotovila:

* razvoj uspešnega polprevodniškega ekosistema in prožne dobavne verige (ukrepi za pripravo, predvidevanje in odzivanje na prihodnje motnje v dobavni verigi),
* priložnost za skupno delovanje v vseh državah članicah za zagotovitev odpornosti in tehnološke suverenosti EU na področju polprevodniških tehnologij,
* izboljšanje svoje vodilne vloge na področju tehnologije, zanesljivosti oskrbe in sposobnosti odzivanja na krizne razmere,
* pridobitev 20-% svetovnega trga polprevodnikov do leta 2030 v skladu s cilji komunikacije Digital Compass (danes je delež 10-%).

Vlada Republike Slovenije si prizadeva za podporo slovenskim deležnikom na področju čipov in je poleg vključevanja v samo pripravo [Uredbe 2023/1781/EU](http://data.europa.eu/eli/reg/2022/2065/oj), ki je začela veljati z 21. septembrom 2023, prek ministrstva že aktivna tudi v različnih odborih na področju čipov na mednarodni oziroma ravni EU, med drugim v Odboru za polprevodnike (ESB), ki deluje na podlagi določb Uredbe2023/1781/EU, v Odboru javnih organov (PAB) Skupnega podjetja za čipe (Chips JU oziroma nekdanjega KDT JU), Upravljavskem odboru (GB) Skupnega podjetja za čipe (Chips JU oziroma nekdanjega KDT JU). Glede na navedeno je Vlada Republike Slovenije v drugi polovici leta 2023 tudi že določila, da bo ministrstvo nosilec in koordinator priprave medresorske strategije razvoja čipov in polprevodnikov ter njenega izvajanja. Ministrstvo bo na obravnavanem področju še naprej tesno sodelovalo z ministrstvom za gospodarstvo, turizem in šport ter ministrstvom za visoko šolstvo, znanost in inovacije, tudi pri izvajanju programov in nalog iz Uredbe 2023/1781/EU. V pristojnosti ministrstva bo tako poleg izvajanja te uredbe tudi nadaljnje sofinanciranje v okviru programov EU, ki omogočajo dopolnjevanje z drugimi evropskimi ali državnimi sredstvi, za oblikovanje spodbudnega podpornega okolja za celovit razvoj polprevodniškega ekosistema: povečanje zmogljivosti načrtovanja, izboljšanje zanesljivosti oskrbe (krepitev že vzpostavljenih in razvoj novih pilotnih linij), pospešen razvoj inovativnih kvantnih čipov in z njimi povezanih polprevodniških tehnologij, uporabo polprevodniških tehnologij in še posebej vzpostavitev namenske podpore v okviru instrumenta za naložbe v polprevodnike (sklad za čipe). Vse to zajema aktivnosti izvajanja nalog, ki izhajajo tudi iz [Uredbe 2023/1781/EU](http://data.europa.eu/eli/reg/2022/2065/oj), in komuniciranje s slovenskimi deležniki s področja čipov ter sodelovanje v mednarodnih delovnih telesih na področju digitalnih tehnologij, tudi za področje čipov. Čeprav je [Uredba 2023/1781/EU](http://data.europa.eu/eli/reg/2022/2065/oj) v celoti zavezujoča in se neposredno uporablja v vseh državah članicah, je treba sprejeti nacionalni izvedbeni predpis oziroma to izvedbeno uredbo. Skladno z navedenim je ministrstvo za nadaljnje izvajanje Uredbe 2023/1781/EU pripravilo predlagano izvedbeno uredbo, s katero se na podlagi 31. člena Uredbe 2023/1781/EU določi ministrstvo kot pristojni organ za nadzor uporabe in izvajanja Uredbe 2023/1781/EU in za enotno kontaktno točko.

1. **Predstavitev presoje posledic za posamezna področja, če te niso mogle biti celovito predstavljene v osnutku uredbe: /**
2. **Izjava o skladnosti predloga s pravnimi akti Evropske unije in korelacijska tabela, če gre za prenos direktive:**

|  |
| --- |
| **IZJAVA O SKLADNOSTI S PRAVNIM REDOM EU** |

**NASLOV PREDPISA RS**

Uredba o izvajanju Uredbe (EU) o vzpostavitvi okvira ukrepov za okrepitev evropskega polprevodniškega ekosistema

**EVA**

2024-3150-0017

**AKTI EU, KATERIH PRENOS ALI IZVAJANJE SE ZAGOTAVLJA S PREDPISOM RS**

| Št. | CELEX | Naslov | Nazadnje spremenjen z (CELEX) |
| --- | --- | --- | --- |
| 1 | 32023R1781 | Uredba (EU) 2023/1781 Evropskega parlamenta in Sveta z dne 13. septembra 2023 o vzpostavitvi okvira ukrepov za okrepitev evropskega polprevodniškega ekosistema in spremembi Uredbe (EU) 2021/694 (Akt o čipih) |  |

| **Predpis RS** | | | | **Opomba ali CELEX akta predpisa EU** | **Akt EU** | | | |
| --- | --- | --- | --- | --- | --- | --- | --- | --- |
| Člen | Odstavek | Točka | Alineja | Člen | Odstavek | Točka | Alineja |
| 1 |  |  |  | Ni predmet usklajevanja s pravnim redom EU |  |  |  |  |
|  | 1 |  |  |  |  |  |  |  |
| 2 |  |  |  |  |  |  |  |  |
|  | 1 |  |  | 32023R1781 | 31 | 1 |  |  |
| 2 | 1 |  |  | 32023R1781 | 31 | 3 |  |  |
| 3 |  |  |  | Ni predmet usklajevanja s pravnim redom EU |  |  |  |  |
|  | 1 |  |  |  |  |  |  |  |

II. VSEBINSKA OBRAZLOŽITEV UREDBE

**Obrazložitev k posameznim členom:**

**K 1. členu (vsebina)**

S predlogom uredbe se za izvajanje [Uredbe 2023/1781/EU](http://data.europa.eu/eli/reg/2022/2065/oj) na nacionalni ravni določata pristojni organ za nadzor uporabe in izvajanja [Uredbe 2023/1781/EU](http://data.europa.eu/eli/reg/2022/2065/oj) in enotna kontaktna točka.

**K 2. členu (pristojni organ)**

S predlagano uredbo se določi, da naloge pristojnega organa iz prvega odstavka 31. člena [Uredbe 2023/1781/EU](http://data.europa.eu/eli/reg/2022/2065/oj) izvaja Ministrstvo za digitalno preobrazbo Republike Slovenije (v nadaljnjem besedilu: ministrstvo), ki je tudi enotna kontaktna točka iz tretjega odstavka 31. člena Uredbe 2023/1781/EU.

V Sloveniji je ministrstvo vsebinski nosilec področja digitalizacije družbe, neločljivo povezanega tudi s področjem čipov in polprevodnikov, ki so bistveni gradniki digitalnih in digitaliziranih izdelkov. Področje informacijske družbe in elektronskih komunikacij je namreč izrazito horizontalno področje, digitalna preobrazba pa postaja vse bolj in neločljivo povezana s področjem čipov (integrirana vezja). Ministrstva in njihova delovna področja ureja Zakon o državni upravi (Uradni list RS, št. [113/05](https://www.uradni-list.si/glasilo-uradni-list-rs/vsebina/2005-01-5007) – uradno prečiščeno besedilo, [89/07](https://www.uradni-list.si/glasilo-uradni-list-rs/vsebina/2007-01-4388) – odl. US, [126/07](https://www.uradni-list.si/glasilo-uradni-list-rs/vsebina/2007-01-6415)– ZUP-E, [48/09](https://www.uradni-list.si/glasilo-uradni-list-rs/vsebina/2009-01-2380), [8/10](https://www.uradni-list.si/glasilo-uradni-list-rs/vsebina/2010-01-0251) – ZUP-G, [8/12](https://www.uradni-list.si/glasilo-uradni-list-rs/vsebina/2012-01-0268) – ZVRS-F, [21/12](https://www.uradni-list.si/glasilo-uradni-list-rs/vsebina/2012-01-0815), [47/13](https://www.uradni-list.si/glasilo-uradni-list-rs/vsebina/2013-01-1783), [12/14](https://www.uradni-list.si/glasilo-uradni-list-rs/vsebina/2014-01-0304), [90/14](https://www.uradni-list.si/glasilo-uradni-list-rs/vsebina/2014-01-3646), [51/16](https://www.uradni-list.si/glasilo-uradni-list-rs/vsebina/2016-01-2246), [36/21](https://www.uradni-list.si/glasilo-uradni-list-rs/vsebina/2021-01-0716), [82/21](https://www.uradni-list.si/glasilo-uradni-list-rs/vsebina/2021-01-1758), [189/21](https://www.uradni-list.si/glasilo-uradni-list-rs/vsebina/2021-01-3724), [153/22](https://www.uradni-list.si/glasilo-uradni-list-rs/vsebina/2022-01-3795) in [18/23](https://www.uradni-list.si/glasilo-uradni-list-rs/vsebina/2023-01-0348); v nadaljnjem besedilu: ZDU-1) v 28. do 41. členu. V skladu z 28.a členom ZDU-1 ministrstvo opravlja naloge na področjih informacijske družbe, elektronskih komunikacij, informatizacije državne uprave, upravljanja informacijsko-komunikacijskih sistemov in zagotavljanja elektronskih storitev javne uprave, zagotavljanja delovanja državnega portala eUprava, varnih predalov ter centralne storitve za spletno prijavo in elektronski podpis. V skladu s prvim odstavkom 62. čl. ZDU-1 lahko eno od ministrstev prevzame vodenje naloge, ki zadeva dve ali več ministrstev, če druga ministrstva pri tem sodelujejo in soglašajo. Glede na zakonske pristojnosti ministrstva je slednje eno od resornih ministrstev, na katerega upravno področje spada opravljanje (dela) nalog s področja polprevodnikov in mikročipov. Ministrstvo se v okviru svojih resorskih pristojnosti že vključuje v izvajanje [Uredbe 2023/1781/EU](http://data.europa.eu/eli/reg/2022/2065/oj) in sodeluje v različnih odborih na področju čipov na ravni EU, med drugim sodeluje tudi v Odboru za polprevodnike (ESB), ki deluje na podlagi določb Uredbe2023/1781/EU. V ta namen ministrstvo tesno sodeluje z drugimi resorji in njihovimi organi, še posebej z Ministrstvom za gospodarstvo, turizem in šport Republike Slovenije (MGTŠ) ter Ministrstvom za visoko šolstvo, znanost in inovacije Republike Slovenije (MVZI). V skladu z navedenim je glede obveznosti iz 31. člena Uredbe 2023/1781/EU ministrstvo sprejelo dogovor z MGTŠ in z MVZI, v katerih resor spada opravljanje (vsaj dela) nalog s področja čipov in polprevodnikov, da ministrstvo v prihodnje prevzame naloge pristojnega organa za Uredbo 2023/1781/EU in naloge enotne kontaktne točke.

**K 3. členu (začetek veljavnosti)**

Predlog člena določa *vacatio legis* petnajst dni po objavi v Uradnem listu Republike Slovenije.